

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prishtinë, më 20.02.2024**

Autoriteti i Konkurrencës i Republikës së Kosovës, mbështetur në nenet 11, 13, 17. të Ligjit Nr. 08/L-056 për Mbrojtjen e Konkurrencës, të Publikuar në Gazetën Zyrtare, datë, 14 Qershor 2022, Udhëzimit Administrativ 02/2023 Për Mënyrën e Paraqitjes së Kërkesës dhe Kriteret për Konstatimin e Përqendrimit të Ndërmarrjeve shpallë këtë :

NJOFTIM I PËRQENDRIMIT

Autoriteti i Konkurrencës i Republikës së Kosovës me datë; 22.01.2024, me Nr. Prot. 42/24-11/H ka pranuar kërkesën për Njoftim të Përqendrimit përmes z. Korab R. Sejdiu - Përfaqësues Ligjor lidhur me blerjen e 100% të aksioneve të Kin and Carta nga Ken BidCo Limited.

Njoftimi për Përqendrim është i bazuar në Marrëveshjen e Bashkëpunimit të lidhur mes palëve më datë 19 dhjetor 2023.

**Ken BidCo Limited,** është kompani private me përgjegjësi të kufizuar e inkorporuar në Angli Uells, me seli në 10-14 White Lion Street, Londër, Mbretëria e Bashkuar, N1 9PD, me numër të biznesit 15336357. Kompania direkte amë është Turing Lux Bidco 2 S.a.r.l., e cila është edhe kompania amë e Grupit Valtech. Turing Lux 2 është në pronësi dhe kontroll të fondit BC Partners XI. BC Partners është kompani ndërkombëtare investuese në menaxhim dhe strategji të kapitalit privat neto, kredive private dhe patundshmërive.

BC Partners nuk ka filiale apo degë të regjistruar në Kosovë, mirëpo filialet e BC Partners kanë kontroll indirekt mbi një filial në Kosovë, kompaninë Promedia Sh.p.k., e cila ofron shërbime të marketingut për konsumatorët në Kosovë.

**Kin and Carta**, me seli në The Spitfire Buildings, 71 Collier Street Londër Angli, N1 9BE, ME numër të biznesit 01552113. Kin and Carta është kompani globale konsulente për transformimin digjital, e cila mes tjerash u shërben bizneseve nga fushat e sektorit shëndetësor, shërbimeve financiare, industrisë dhe bujqësisë, shitjes me pakicë dhe distribucionit, transportit, sektorit publikë etj.

Kin and Carta ka një filial në Kosovë, Kin and Carta Kosovo Sh.p.k., i cili është ofrues i shërbimeve konsulentë të transformimit digjital, gjithashtu Kompania kryen edhe aktivitete të programimit kompjuterik dhe aktivitete tjera të teknologjisë së informacionit dhe shërbimeve tjera kompjuterike në Kosovë.

Autoriteti, fton palët e interesuara të shprehin opinionet e tyre për transaksionin e njoftuar. Opinionet mund të dërgohen pranë Autoritetit të Konkurrencës së Republikës së Kosovës, me Adresë Rr. Migjeni kati VI [ish objekti i bankës së Lubjanës] Nr. tel :+381 /0/ 38 200 10982, apo në email adresën: info.konkurrenca@rks-gov.net, në afatin prej 15 ditëve nga dita e publikimit në webfaqe të AKRK-së.